CELEX: 62017TA0655
Language: bg
Date: 2019-04-11 00:00:00
Title: Дело T-655/17: Решение на Общия съд от 11 април 2019 г. — Inditex/EUIPO — Ansell (ZARA TANZANIA ADVENTURES) (Марка на Европейския съюз — Производство по възражение — Заявка за фигуративна марка на Европейския съюз ZARA TANZANIA ADVENTURES — По-ранни словни марки на Европейския съюз ZARA — Относително основание за отказ — Член 8, параграф 5 от Регламент (ЕО) № 207/2009 (понастоящем член 8, параграф 5 от Регламент (ЕС) № 2017/1001) — Неоснователно извлечена полза от отличителния характер или от репутацията на по-ранните марки — Засягане на отличителния характер или на репутацията на по-ранните марки)

3.6.2019   
            
            
               BG
            
            
               Официален вестник на Европейския съюз
            
            
               C 187/73
            
         
      Решение на Общия съд от 11 април 2019 г. — Inditex/EUIPO — Ansell (ZARA TANZANIA ADVENTURES)
      (Дело T-655/17) (1)
      
      (Марка на Европейския съюз - Производство по възражение - Заявка за фигуративна марка на Европейския съюз ZARA TANZANIA ADVENTURES - По-ранни словни марки на Европейския съюз ZARA - Относително основание за отказ - Член 8, параграф 5 от Регламент (ЕО) № 207/2009 (понастоящем член 8, параграф 5 от Регламент (ЕС) № 2017/1001) - Неоснователно извлечена полза от отличителния характер или от репутацията на по-ранните марки - Засягане на отличителния характер или на репутацията на по-ранните марки)
      (2019/C 187/77)
      Език на производството: английски
      
         Страни
      
      
         Жалбоподател: Industria de Diseño Textil, SA (Inditex) (Артейхо, Испания) (представители: G. Marín Raigal, G. Macías Bonilla, P. López Ronda и E. Armero Lavie, avocats)
      
         Ответник: Служба на Европейския съюз за интелектуална собственост (представител: V. Ruzek)
      
         Други страни в производството пред апелативния състав на EUIPO, встъпили в производството пред Общия съд: Zainab Ansell и Roger Ansell (Моши, Танзания)
      
         Предмет
      
      Жалба срещу решението на втори апелативен състав на EUIPO от 5 юли 2017 г. (съединени дела R 2330/2011-2 и R 2369/2011-2), постановено в производство по възражение със страни Industria de Diseño Textil и, г-н и г-жа Ansell.
      
         Диспозитив
      
      
                  1)
               
               
                  
                     Отменя решението на втори апелативен състав на Службата на Европейския съюз за интелектуална собственост (EUIPO) от 5 юли 2017г. (съединени дела R 2330/2011-2 и R 2369/2011-2) в частта, с която апелативният състав уважава частично жалбата, подадена от г-н и г-жа Ansell (преписка R 2369/2011-2) и разрешава регистрацията на заявената марка относно изброените в т. 3 от диспозитива на това решение услуги от класове 39 и 43 по смисъла на ревизираната и изменена Ницска спогодба относно международната квалификация на стоките и услугите за регистрация на марки от 15юни 1957 г.
                  
               
            
                  2)
               
               
                  
                     Отхвърля жалбата в останалата ѝ част.
                  
               
            
                  3)
               
               
                  
                     EUIPO понася наред с направените от нея разноски, и тези на Industria de Diseño Textil, SA (Inditex), направени в производството пред Общия съд.
                  
               
            
         (1)  ОВ C 402, 27.11.2017 г.